title: 2007/436/ES,Euratom: Rozhodnutie Rady zo 7. júna 2007 o systéme vlastných zdrojov Európskych spoločenstiev

text:
               23.6.2007

               SK

               Úradný vestník Európskej únie

               L 163/17

      ROZHODNUTIE RADY

   zo 7. júna 2007
   o systéme vlastných zdrojov Európskych spoločenstiev
   (2007/436/ES, Euratom)
   RADA EURÓPSKEJ ÚNIE,
   so zreteľom na Zmluvu o založení Európskeho spoločenstva, a najmä na jej článok 269,
   so zreteľom na Zmluvu o založení Európskeho spoločenstva pre atómovú energiu, a najmä na jej článok 173,
   so zreteľom na návrh Komisie,
   so zreteľom na stanovisko Európskeho parlamentu (1),
   so zreteľom na stanovisko Dvora audítorov (2),
   so zreteľom na stanovisko Európskeho hospodárskeho a sociálneho výboru (3),
   keďže:

               (1)

               Európska rada na svojom zasadnutí v Bruseli 15. a 16. decembra 2005 dospela okrem iného k záveru, že úpravy vlastných zdrojov by sa mali riadiť všeobecným cieľom rovnosti. Tieto úpravy by preto mali v súlade s príslušnými závermi zasadnutia Európskej rady vo Fontainebleau v roku 1984 zabezpečiť, aby žiaden členský štát nedosahoval také rozpočtové zaťaženie, ktoré je vzhľadom na jeho relatívnu prosperitu nadmerné. Je preto vhodné zaviesť ustanovenia týkajúce sa konkrétnych členských štátov.

               (2)

               Systém vlastných zdrojov Spoločenstiev musí zabezpečiť primerané zdroje pre riadny rozvoj politík Spoločenstiev pri dodržaní prísnej rozpočtovej disciplíny.

               (3)

               Na účely tohto rozhodnutia by hrubý národný dôchodok (HND) mal znamenať ročný HND v trhových cenách, ako ho stanovila Komisia na základe Európskeho systému národných a regionálnych účtov v Spoločenstve (ďalej len „ESA 95“) v súlade s nariadením Rady (ES) č. 2223/96 (4).

               (4)

               Vzhľadom na prechod z ESA 79 na ESA 95 na účely rozpočtu a vlastných zdrojov a s cieľom zachovať sumu finančných zdrojov, ktorú majú Spoločenstvá k dispozícii, nezmenenú, Komisia prepočítala v súlade s článkom 3 ods. 1 a 2 rozhodnutia Rady 2000/597/ES, Euratom z 29. septembra 2000 o systéme vlastných zdrojov Európskych spoločenstiev (5) strop vlastných zdrojov a strop rozpočtových prostriedkov na záväzky vyjadrené na dve desatinné miesta na základe vzorca v uvedenom článku. Komisia oznámila nové stropy Rade a Európskemu parlamentu 28. decembra 2001. Strop vlastných zdrojov bol stanovený na 1,24 % celkového HND členských štátov v trhových cenách a strop rozpočtových prostriedkov na záväzky bol stanovený na 1,31 % celkového HND členských štátov. Európska rada na svojom zasadnutí 15. a 16. decembra 2005 dospela k záveru, že súčasné úrovne týchto stropov by mali zostať zachované.

               (5)

               S cieľom zachovať sumu finančných zdrojov, ktorú majú Spoločenstvá k dispozícii, nezmenenú, je vhodné tieto stropy vyjadrené v percentách HND upraviť v prípade modifikácií ESA 95, ktoré vedú k významnej zmene úrovne HND.

               (6)

               V nadväznosti na implementáciu dohôd uzavretých počas uruguajského kola rokovaní o multilaterálnom obchode do práva Európskej únie už neexistuje podstatný rozdiel medzi poľnohospodárskymi poplatkami a clami. Je preto vhodné odstrániť z oblasti všeobecného rozpočtu Európskej únie tento rozdiel.

               (7)

               V záujme transparentnosti a jednoduchosti Európska rada na svojom zasadnutí 15. a 16. decembra 2005 dospela k záveru, že jednotná sadzba uplatňovaná na zdroj založený na dani z pridanej hodnoty (DPH) je stanovená na 0,30 %.

               (8)

               Európska rada na svojom zasadnutí 15. a 16. decembra 2005 dospela k záveru, že na Rakúsko, Nemecko, Holandsko a Švédsko sa počas obdobia rokov 2007 – 2013 vzťahujú znížené sadzby uplatňované na DPH, a že Holandsku a Švédsku sa počas rovnakého obdobia poskytuje hrubé zníženie ich ročných príspevkov založených na HND.

               (9)

               Európska rada na svojom zasadnutí 15. a 16. decembra 2005 dospela k záveru, že korekčný mechanizmus v prospech Spojeného kráľovstva sa zachováva spolu so zníženým financovaním tejto korekcie v prospech Nemecka, Rakúska, Švédska a Holandska. Po období postupného zavádzania medzi rokmi 2009 a 2011 sa však Spojené kráľovstvo v plnej miere podieľa na financovaní nákladov na rozšírenie, s výnimkou priamych poľnohospodárskych platieb a výdavkov súvisiacich s trhom, ako aj časti výdavkov na rozvoj vidieka zo záručnej sekcie Európskeho poľnohospodárskeho usmerňovacieho a záručného fondu (EPUZF). Výpočet korekcie v prospech Spojeného kráľovstva sa preto upravuje postupným vylučovaním výdavkov pridelených členským štátom, ktoré pristúpili k EÚ po 30. apríli 2004, s výnimkou uvedených poľnohospodárskych výdavkov a výdavkov na rozvoj vidieka. Dodatočný príspevok Spojeného kráľovstva, ktorý vyplýva zo zníženia pridelených výdavkov, nepresiahne 10,5 miliardy EUR v cenách roka 2004 počas obdobia rokov 2007 – 2013. V prípade ďalšieho rozšírenia pred rokom 2013, s výnimkou pristúpenia Bulharska a Rumunska, sa suma zodpovedajúcim spôsobom upraví.

               (10)

               Európska rada na svojom zasadnutí 15. a 16. decembra 2005 dospela k záveru, že písmeno f) druhého odseku článku 4 rozhodnutia 2000/597/ES, Euratom, ktoré sa týka vylúčenia ročných predvstupových výdavkov v pristupujúcich krajinách z výpočtu korekcie v prospech Spojeného kráľovstva, sa prestáva uplatňovať na konci roku 2013.

               (11)

               Európska rada na svojom zasadnutí 15. a 16. decembra 2005 vyzvala Komisiu, aby uskutočnila úplné a rozsiahle hodnotenie, ktoré zahrnie všetky aspekty výdavkov EÚ, vrátane spoločnej poľnohospodárskej politiky (SPP) a zdrojov, vrátane úľavy Spojeného kráľovstva, a podala o ňom správu v rokoch 2008/2009.

               (12)

               Mali by sa prijať ustanovenia upravujúce prechod zo systému ustanoveného rozhodnutím 2000/597/ES, Euratom na systém zavedený týmto rozhodnutím.

               (13)

               Európska Rada na svojom zasadnutí 15. a 16. decembra 2005 dospela k záveru, že toto rozhodnutie nadobúda účinnosť 1. januára 2007,

         USTANOVILA TIETO USTANOVENIA, KTORÉ ODPORÚČA ČLENSKÝM ŠTÁTOM PRIJAŤ:
   Článok 1
   Spoločenstvám sa pridelia vlastné zdroje v súlade s pravidlami stanovenými v nasledujúcich článkoch, aby sa v súlade s článkom 269 Zmluvy o založení Európskeho spoločenstva (ďalej len „Zmluva o ES“) a článkom 173 Zmluvy o založení Európskeho spoločenstva pre atómovú energiu (ďalej len „Zmluva o Euratome“) zabezpečilo financovanie všeobecného rozpočtu Európskej únie.
   Bez toho, aby boli dotknuté ostatné príjmy, všeobecný rozpočet Európskej únie sa celý financuje z vlastných zdrojov Spoločenstiev.
   Článok 2
   1.   Príjem z nižšie uvedeného tvorí vlastné zdroje, ktoré sa zahŕňajú do všeobecného rozpočtu Európskej únie:

               a)

               z odvodov, prémií, dodatočných alebo vyrovnávacích súm, dodatočných súm alebo iných poplatkov, z ciel Spoločného colného sadzobníka a ďalších ciel stanovených zo strany inštitúcií Spoločenstiev, alebo ktoré stanovia inštitúcie Spoločenstiev s ohľadom na obchodovanie s nečlenskými krajinami, z ciel na výrobky, na ktoré sa vzťahuje Zmluva o založení Európskeho spoločenstva uhlia a ocele, ktorej platnosť uplynula, ako aj z príspevkov a iných poplatkov stanovených v rámci spoločnej organizácie trhu s cukrom;

               b)

               bez toho, aby bol dotknutý druhý pododsek odseku 4, z uplatňovania jednotnej sadzby platnej pre všetky členské štáty na harmonizované vymeriavacie základy DPH stanovené v súlade s pravidlami Spoločenstva. Vymeriavací základ zohľadňovaný na tento účel nepresiahne 50 % HND každého členského štátu, ako je vymedzené v odseku 7;

               c)

               bez toho, aby bol dotknutý druhý pododsek odseku 5, z uplatňovania jednotnej sadzby, ktorá sa určí v súlade s rozpočtovým postupom pri zohľadnení celkovej výšky všetkých ostatných príjmov, na súčet HND všetkých členských štátov.

         2.   Vlastné zdroje, ktoré sa zahŕňajú do všeobecného rozpočtu Európskej únie, tvorí aj príjem odvodený z každého nového poplatku zavedeného v rámci spoločnej politiky v súlade so Zmluvou o ES alebo Zmluvou o Euratome za predpokladu, že sa dodržal postup ustanovený v článku 269 Zmluvy o ES alebo v článku 173 Zmluvy o Euratome.
   3.   Členské štáty si ponechajú 25 % čiastok uvedených v odseku 1 písm. a) ako náklady na výber.
   4.   Jednotná sadzba uvedená v odseku 1 písm. b) sa stanovuje na 0,30 %.
   Výhradne na obdobie rokov 2007 – 2013 sa sadzba uplatňovaná na zdroj založený na DPH pre Rakúsko stanovuje vo výške 0,225 %, pre Nemecko vo výške 0,15 % a pre Holandsko a Švédsko vo výške 0,10 %.
   5.   Jednotná sadzba uvedená v odseku 1 písm. c) sa uplatňuje na HND každého členského štátu.
   Výhradne na obdobie rokov 2007 – 2013 však dôjde v prípade Holandska k hrubému zníženiu jeho ročného príspevku HND o 605 miliónov EUR a v prípade Švédska k hrubému zníženiu jeho ročného príspevku HND o 105 miliónov EUR v cenách roka 2004. Tieto sumy sa upravia na súčasné ceny použitím najnovšieho deflátora HDP pre EÚ vyjadreného v eurách a stanoveného Komisiou, ktorý je dostupný v čase prípravy predbežného návrhu rozpočtu. Tieto hrubé zníženia sa udelia po vypočítaní korekcie v prospech Spojeného kráľovstva a jeho financovania, ktoré sú uvedené v článkoch 4 a 5 tohto rozhodnutia a nemajú na ne žiaden vplyv.
   6.   Ak na začiatku rozpočtového roka nie je prijatý rozpočet, až do nadobudnutia platnosti nových sadzieb zostávajú v platnosti súčasné sadzby uplatňované na DPH a HND.
   7.   Na účely uplatňovania tohto rozhodnutia HND znamená HND pre daný rok v trhových cenách, tak ako to stanovila Komisia pri používaní ESA 95 v súlade s nariadením (ES) č. 2223/96.
   Ak by modifikácie ESA 95 viedli k významným zmenám v HND, ako to stanovila Komisia, Rada, konajúca jednomyseľne na základe návrhu Komisie a po porade s Európskym parlamentom, rozhodne, či sa tieto modifikácie uplatňujú na účely tohto rozhodnutia.
   Článok 3
   1.   Celková suma vlastných zdrojov pridelená Spoločenstvám na pokrytie ročných rozpočtových prostriedkov na platby nepresiahne 1,24 % súčtu HND všetkých členských štátov.
   2.   Celková ročná suma rozpočtových prostriedkov na záväzky zahrnuté do všeobecného rozpočtu Európskej únie nepresiahne 1,31 % súčtu HND všetkých členských štátov.
   Medzi rozpočtovými prostriedkami na záväzok a rozpočtovými prostriedkami na platbu sa zachováva riadny pomer, aby bola zabezpečená ich zlučiteľnosť, a aby sa v nasledujúcich rokoch umožnilo dodržiavanie stropu podľa odseku 1.
   3.   Ak by modifikácie ESA 95 viedli k významným zmenám v HND uplatňujúcim sa na účely tohto rozhodnutia, Komisia prepočíta strop na platby a záväzky, ako je stanovené v odsekoch 1 a 2 na základe tohto vzorca:

   kde t je posledným celým rokom, za ktorý sú dostupné údaje v súlade s nariadením Rady (ES, Euratom) č. 1287/2003 z 15. júla 2003 o harmonizácii hrubého národného dôchodku v trhových cenách (6).
   Článok 4
   1.   Spojenému kráľovstvu sa udeľuje korekcia s ohľadom na rozpočtové schodky.
   Táto korekcia sa stanoví takto:

               a)

               vypočíta sa rozdiel v predchádzajúcom finančnom roku medzi:

                           —

                           percentuálnym podielom Spojeného kráľovstva na súčte neobmedzených vymeriavacich základov DPH a

                           —

                           percentuálnym podielom Spojeného kráľovstva na celkových pridelených výdavkoch;

               b)

               vynásobením takto získaného rozdielu celkovými pridelenými výdavkami;

               c)

               výsledok podľa písmena b) sa vynásobí koeficientom 0,66;

               d)

               od výsledku podľa písmena c) sa odpočítajú následky vyplývajúce pre Spojené kráľovstvo z prechodu na obmedzenú DPH a platby uvádzané v článku 2 ods. 1 písm. c), najmä rozdiel medzi:

                           —

                           tým, čo by malo Spojené kráľovstvo zaplatiť za sumy financované zo zdrojov, na ktoré sa odvoláva článok 2 ods. 1 písm. b) a c), ak by sa jednotná sadzba používala na neobmedzené základy DPH, a

                           —

                           platbami Spojeného kráľovstva podľa článku 2 ods. 1 písm. b) a c);

               e)

               od výsledku získaného podľa písmena d) sa odpočítajú čisté zisky Spojeného kráľovstva vyplývajúce zo zvýšenia percenta zo zdrojov uvedených v článku 2 ods. 1 písm. a), ktoré si ponechajú členské štáty na pokrytie nákladov na výber a súvisiacich nákladov;

               f)

               v čase každého rozširovania EÚ sa vypočíta úprava výsledku podľa písmena e) tak, aby sa znížila kompenzácia, čím sa zabezpečí, že výdavok, ktorý sa neznížil pred rozšírením, zostane neznížený aj po rozšírení. Táto úprava sa vykoná tak, že sa znížia celkové pridelené výdavky o sumu rovnajúcu sa ročným predvstupovým výdavkom v pristupujúcich krajinách. Všetky takto vypočítané sumy sa prenesú do nasledujúcich rokov a budú sa každoročne upravovať použitím posledného dostupného deflátora HDP pre EÚ vyjadreného v eurách, ktorý stanoví Komisia. Toto písmeno sa prestáva uplatňovať počínajúc korekciou, ktorá sa má prvýkrát zahrnúť do rozpočtu v roku 2014;

               g)

               výpočet sa upraví znížením celkových pridelených výdavkov o celkové pridelené výdavky v členských štátoch, ktoré pristúpili k EÚ po 30. apríli 2004, s výnimkou priamych poľnohospodárskych platieb a výdavkov súvisiacich s trhom, ako aj časti výdavkov na rozvoj vidieka zo záručnej sekcie EPUZF.

         Toto zníženie sa zavedie postupne v súlade s týmto harmonogramom:

               Korekcia Spojeného kráľovstva, ktorá sa má prvýkrát zahrnúť do rozpočtu v roku

               Percentuálny podiel výdavkov súvisiacich s rozšírením (vymedzené vyššie), ktorý sa má vylúčiť pri výpočte korekcie Spojeného kráľovstva

               2009

               20

               2010

               70

               2011

               100

         2.   Počas obdobia rokov 2007 – 2013 dodatočný príspevok Spojeného kráľovstva vyplývajúci zo zníženia pridelených výdavkov uvedený v odseku 1 písm. g) nepresiahne 10,5 miliardy EUR v cenách roka 2004. Útvary Komisie každý rok overia, či kumulovaná úprava korekcie prekračuje túto sumu. Na účely tohto výpočtu sa sumy v súčasných cenách prepočítajú do cien roka 2004 použitím posledného dostupného deflátora HDP pre EÚ vyjadreného v eurách, ktorý stanoví Komisia. Ak sa presiahne strop 10,5 miliardy EUR, príspevok Spojeného kráľovstva sa zodpovedajúcim spôsobom zníži.
   V prípade ďalšieho rozšírenia pred rokom 2013 sa strop 10,5 miliardy EUR upraví zodpovedajúcim spôsobom smerom nahor.
   Článok 5
   1.   Náklady na korekciu ponesú ostatné členské štáty v súlade s týmto systémom:

               a)

               rozdelenie nákladov sa najprv vypočíta podľa podielu každého členského štátu na platbách uvedených v článku 2 ods. 1 písm. c), pričom Spojené kráľovstvo je vyňaté a nezohľadňujú sa hrubé zníženia príspevkov založených na HND Holandska a Švédska uvedené v článku 2 ods. 5;

               b)

               potom sa upraví tak, aby sa obmedzil finančný podiel Rakúska, Nemecka, Holandska a Švédska na jednu štvrtinu ich zvyčajného podielu vyplývajúceho z tohto výpočtu.

         2.   Spojenému kráľovstvu sa poskytne korekcia tým, že sa zníži jeho platba vyplývajúca z použitia článku 2 ods. 1 písm. c). Náklady, ktoré znášajú ostatné členské štáty, sa pripočítajú k ich platbám vyplývajúcim pre každý členský štát z uplatňovania článku 2 ods. 1 písm. c).
   3.   Výpočty potrebné na uplatňovanie článku 2 ods. 5, článku 4 a tohto článku vykonáva Komisia.
   4.   Ak na začiatku rozpočtového roka nie je prijatý rozpočet, korekcia poskytnutá Spojenému kráľovstvu a náklady, ktoré znášajú ostatné členské štáty, zostávajú v platnosti tak, ako boli zahrnuté do posledného prijatého rozpočtu.
   Článok 6
   Príjem uvedený v článku 2 sa použije bez rozdielu na financovanie všetkých výdavkov zahrnutých do všeobecného rozpočtu Európskej únie.
   Článok 7
   Každý prebytok v príjmoch Spoločenstiev voči celkovým skutočným výdavkom počas rozpočtového roka sa prenesie do nasledujúceho rozpočtového roka.
   Článok 8
   1.   Vlastné zdroje Spoločenstiev uvedené v článku 2 ods. 1 písm. a) vyberajú členské štáty v súlade s vnútroštátnymi ustanoveniami zavedenými právnymi predpismi, nariadeniami alebo správnymi postupmi, ktoré sa podľa potreby upravia za účelom splnenia požiadaviek pravidiel Spoločenstva.
   Komisia v pravidelných intervaloch preskúma vnútroštátne ustanovenia, ktoré jej oznámia členské štáty, zašle členským štátom úpravy, ktoré považuje za potrebné, aby sa zabezpečil ich súlad s pravidlami Spoločenstva, a podá správu rozpočtovému orgánu.
   Členské štáty sprístupnia Komisii zdroje uvedené v článku 2 ods. 1 písm. a), b) a c).
   2.   Rada v súlade s postupmi ustanovenými v článku 279 ods. 2 Zmluvy o ES a článku 183 Zmluvy o Euratome prijme ustanovenia potrebné na uplatňovanie tohto rozhodnutia a na umožnenie kontroly výberu, sprístupňovania Komisii a odvádzania príjmov uvedených v článkoch 2 a 5.
   Článok 9
   V rámci úplného, rozsiahleho preskúmania vzťahujúceho sa na všetky aspekty výdavkov EÚ vrátane SPP a zdrojov vrátane úľavy Spojeného kráľovstva, o ktorom podá správu v rokoch 2008/2009, Komisia uskutoční všeobecné preskúmanie systému vlastných zdrojov.
   Článok 10
   1.   S výhradou odseku 2 sa rozhodnutie 2000/597/ES, Euratom od 1. januára 2007 zrušuje. Všetky odkazy na rozhodnutie Rady 70/243/ESUO/EHS, Euratom z 21. apríla 1970 o nahradení finančných príspevkov členských štátov vlastnými zdrojmi Spoločenstiev (7), na rozhodnutie Rady 85/257/EHS, Euratom zo 7. mája 1985 o systéme vlastných zdrojov Spoločenstiev (8), na rozhodnutie Rady 88/376/EHS, Euratom z 24. júna 1988 o systéme vlastných zdrojov Spoločenstiev (9), na rozhodnutie Rady 94/728/ES, Euratom z 31. októbra 1994 o systéme vlastných zdrojov Spoločenstiev (10) alebo na rozhodnutie 2000/597/ES, Euratom sa považujú za odkazy na toto rozhodnutie.
   2.   Články 2, 4 a 5 rozhodnutí 88/376/EHS, Euratom, 94/728/ES, Euratom a 2000/597/ES, Euratom sa naďalej uplatňujú pri výpočte a úprave príjmu, ktorý vyplýva z uplatňovania jednotnej sadzby platnej pre všetky členské štáty na jednotne určený základ DPH, ktorý je obmedzený na 50 % až 55 % HNP alebo HND každého členského štátu v závislosti od príslušného roka a pri výpočte korekcie rozpočtových schodkov udelených Spojenému kráľovstvu na roky 1988 až 2006.
   3.   Členské štáty si naďalej ako náklady na výber ponechajú 10 % zo súm uvedených v článku 2 ods. 1 písm. a), ktoré mali byť sprístupnené členskými štátmi do 28. februára 2001 v súlade s platnými pravidlami Spoločenstva.
   Článok 11
   Generálny tajomník Rady oznámi toto rozhodnutie členským štátom.
   Členské štáty bezodkladne oznámia generálnemu tajomníkovi Rady ukončenie postupov na prijatie tohto rozhodnutia v súlade s ich príslušnými ústavnými požiadavkami.
   Toto rozhodnutie nadobúda účinnosť prvým dňom mesiaca nasledujúcim po prijatí posledného oznámenia uvedeného v druhom pododseku.
   Uplatňuje sa od 1. januára 2007.
   Článok 12
   Toto rozhodnutie sa uverejní v Úradnom vestníku Európskej únie.

      V Luxemburgu 7. júna 2007

            Za Radu

            predseda

         M. GLOS

      (1)  Stanovisko zo 4. júla 2006 (zatiaľ neuverejnené v úradnom vestníku).

      (2)  Ú. v. EÚ C 203, 25.8.2006, s. 50.

      (3)  Ú. v. EÚ C 309, 16.12.2006, s. 103.

      (4)  Ú. v. ES L 310, 30.11.1996, s. 1. Nariadenie naposledy zmenené a doplnené nariadením Európskeho parlamentu a Rady (ES) č. 1267/2003 (Ú. v. EÚ L 180, 18.7.2003, s. 1).

      (5)  Ú. v. ES L 253, 7.10.2000, s. 42.

      (6)  Ú. v. EÚ L 181, 19.7.2003, s. 1.

      (7)  Ú. v. ES L 94, 28.4.1970, s. 19.

      (8)  Ú. v. ES L 128, 14.5.1985, s. 15.

      (9)  Ú. v. ES L 185, 15.7.1988, s. 24.

      (10)  Ú. v. ES L 293, 12.11.1994, s. 9.


title: 2006/471/ES: Rozhodnutie Rady z  27. júna 2006 , ktorým sa upravujú príspevky ustanovené rozhodnutím 2003/479/ES o pravidlách pridelenia národných expertov a vojenského personálu na Generálny sekretariát Rady

text:
               8.7.2006

               SK

               Úradný vestník Európskej únie

               L 187/32

      ROZHODNUTIE RADY

   z 27. júna 2006,
   ktorým sa upravujú príspevky ustanovené rozhodnutím 2003/479/ES o pravidlách pridelenia národných expertov a vojenského personálu na Generálny sekretariát Rady
   (2006/471/ES)
   RADA EURÓPSKEJ ÚNIE,
   so zreteľom na Zmluvu o Európskej únii, a najmä na jej článok 28 ods. 1,
   so zreteľom na Zmluvu o založení Európskeho spoločenstva, a najmä na jej článok 207 ods. 2,
   so zreteľom na rozhodnutie Rady 2003/479/ES (1), a najmä na jeho článok 15,
   keďže:

               (1)

               Článok 15 ods. 7 rozhodnutia 2003/479/ES ustanovuje, že výška denných a mesačných príspevkov národných expertov a vojenského personálu pridelených na Generálny sekretariát Rady sa upravuje každý rok bez spätného účinku podľa úpravy základných platov úradníkov Európskych spoločenstiev v Bruseli a Luxemburgu.

               (2)

               Posledná úprava týchto príspevkov sa stanovila v rozhodnutí 2005/442/ES a nadobudla účinnosť 1. júna 2005.

               (3)

               Nariadením (ES, Euratom) č. 2104/2005 z 20. decembra 2005, ktorým sa od 1. júla 2005 upravuje odmeňovanie a dôchodky úradníkov a ostatných zamestnancov Európskych spoločenstiev, ako aj opravné koeficienty, ktoré sa vzťahujú na toto odmeňovanie a dôchodky (2), Rada stanovila úpravu odmeňovania a dôchodkov úradníkov Spoločenstva o 2,2 %,

         ROZHODLA TAKTO:
   Článok 1
   1.   V článku 15 ods. 1 rozhodnutia 2003/479/ES sa sumy 28,16 EUR a 112,61 EUR nahrádzajú sumami 28,78 EUR a 115,09 EUR.
   2.   V článku 15 ods. 2 sa tabuľka nahrádza takto:

                  „Vzdialenosť medzi miestom prijatia do zamestnania a miestom pridelenia (v km)

                  Suma v EUR

                  0–150

                  0

                  > 150

                  73,98

                  > 300

                  131,52

                  > 500

                  213,73

                  > 800

                  345,26

                  > 1 300

                  542,55

                  > 2 000

                  649,43“.

   3.   V článku 15 ods. 4 sa suma 28,16 EUR nahrádza sumou 28,78 EUR.
   Článok 2
   Toto rozhodnutie nadobúda účinnosť prvým dňom mesiaca nasledujúceho po jeho prijatí.

      V Luxemburgu 27. júna 2006

            Za Radu

            predseda

         J. PRÖLL

      (1)  Ú. v. EÚ L 160, 28.6.2003, s. 72. Rozhodnutie naposledy zmenené a doplnené rozhodnutím 2005/442/ES (Ú. v. EÚ L 153, 16.6.2005, s. 32).

      (2)  Ú. v. EÚ L 337, 22.12.2005, s. 7.


title: Rozhodnutie Rady (SZBP) 2017/380 z 3. marca 2017, ktorým sa predlžuje mandát osobitného zástupcu Európskej únie pre mierový proces na Blízkom východe

text:
               4.3.2017

               SK

               Úradný vestník Európskej únie

               L 58/29

         ROZHODNUTIE RADY (SZBP) 2017/380
   z 3. marca 2017,
   ktorým sa predlžuje mandát osobitného zástupcu Európskej únie pre mierový proces na Blízkom východe
   RADA EURÓPSKEJ ÚNIE,
   so zreteľom na Zmluvu o Európskej únii, a najmä na jej článok 33 a článok 31 ods. 2,
   so zreteľom na návrh vysokého predstaviteľa Únie pre zahraničné veci a bezpečnostnú politiku,
   keďže:

               (1)

               Rada prijala 15. apríla 2015 rozhodnutie (SZBP) 2015/599 (1), ktorým sa pán Fernando GENTILINI vymenúva za osobitného zástupcu Európskej únie (OZEÚ) pre mierový proces na Blízkom východe. Mandát OZEÚ má uplynúť 28. februára 2017.

               (2)

               Mandát OZEÚ by sa mal predĺžiť o ďalšie obdobie 16 mesiacov.

               (3)

               OZEÚ bude mandát vykonávať v situácii, ktorá sa môže zhoršiť a mohla by brániť dosahovaniu cieľov vonkajšej činnosti Únie uvedených v článku 21 zmluvy,

         PRIJALA TOTO ROZHODNUTIE:
   Článok 1
   Osobitný zástupca Európskej únie
   Mandát pána Fernanda GENTILINIHO ako OZEÚ pre mierový proces na Blízkom východe sa týmto predlžuje do 30. júna 2018. Rada môže na základe posúdenia zo strany Politického a bezpečnostného výboru (PBV) a na návrh vysokého predstaviteľa Únie pre zahraničné veci a bezpečnostnú politiku (VP) rozhodnúť, že mandát OZEÚ sa skončí skôr.
   Článok 2
   Ciele politiky
   1.   Mandát OZEÚ je založený na cieľoch politiky Únie týkajúcej sa mierového procesu na Blízkom východe.
   2.   Všeobecným cieľom je úplný mier, ktorý by sa mal dosiahnuť na základe riešenia založeného na existencii dvoch štátov – Izraela a susediaceho demokratického, životaschopného, mierového a zvrchovaného palestínskeho štátu – ktoré by existovali vedľa seba oddelené bezpečnými a uznávanými hranicami a mali normálne vzťahy so svojimi susedmi v súlade s rezolúciami Bezpečnostnej rady Organizácie Spojených národov (OSN) č. 242 (1967) a č. 338 (1973) a berúc do úvahy ďalšie príslušné rezolúcie vrátane č. 2334 (2016) a s madridskými zásadami vrátane zásady výmeny územia za mier, cestovnej mapy, dohôd, ktoré zúčastnené strany dosiahli predtým, Arabskej mierovej iniciatívy a odporúčaniami Kvarteta pre Blízky východ (ďalej len „kvarteto“) z 1. júla 2016. Vzhľadom na rôzne aspekty izraelsko-arabských vzťahov predstavuje regionálny rozmer podstatný prvok úplného mieru.
   3.   Politickými prioritami v záujme dosiahnutia tohto cieľa sú zachovanie riešenia založeného na existencii dvoch štátov a obnovenie a podpora mierového procesu. Kľúčovými prvkami na dosiahnutie úspešného výsledku sú jasné parametre vymedzujúce základ rokovaní, pričom Únia zaujala stanovisko k týmto parametrom v záveroch Rady z decembra 2009, decembra 2010 a júla 2014 a bude ich naďalej aktívne propagovať.
   4.   Únia je odhodlaná spolupracovať so zúčastnenými stranami a s partnermi medzinárodného spoločenstva, a to aj prostredníctvom účasti v kvartete, a aktívne podporovať vhodné medzinárodné iniciatívy na dodanie nového impulzu rokovaniam.
   Článok 3
   Mandát
   1.   Na dosiahnutie cieľov politiky sa OZEÚ udeľuje mandát:

               a)

               poskytovať aktívny a účinný príspevok Únie k činnostiam a iniciatívam, ktoré vedú k definitívnemu urovnaniu izraelsko-palestínskeho konfliktu, vychádzajúci z riešenia založeného na existencii dvoch štátov a v súlade s parametrami EÚ a príslušnými rezolúciami Bezpečnostnej rady OSN vrátane rezolúcie BR OSN č. 2334 (2016) a predkladať návrhy činnosti EÚ v tomto ohľade;

               b)

               podporovať a udržiavať úzke styky so všetkými stranami mierového procesu, príslušnými politickými aktérmi, inými krajinami tohto regiónu, členmi kvarteta a s inými príslušnými krajinami, ako aj s OSN a inými príslušnými medzinárodnými organizáciami, ako je Liga arabských štátov, s cieľom spolupracovať s nimi pri posilňovaní mierového procesu;

               c)

               podľa potreby sa podieľať na podpore a prispievať k prípadnému novému rámcu rokovaní na základe konzultácií so všetkými kľúčovými zainteresovanými stranami a členskými štátmi, najmä presadzovaním cieľov spoločnej deklarácie prijatej účastníkmi konferencie, ktorá sa uskutočnila v Paríži 15. januára 2017 (2);

               d)

               aktívne podporovať mierové rokovania medzi stranami a prispievať k nim, a to aj prostredníctvom predkladania návrhov v mene Únie a v súlade s jej konsolidovanou dlhodobou politikou v rámci týchto rokovaní;

               e)

               zabezpečovať trvalú prítomnosť Únie na príslušných medzinárodných fórach;

               f)

               prispievať ku krízovému riadeniu a k predchádzaniu krízam, a to aj v súvislosti s Gazou;

               g)

               na požiadanie prispievať k vykonávaniu medzinárodných dohôd dosiahnutých medzi stranami a viesť s nimi diplomatické rokovania v prípade porušenia podmienok uvedených dohôd;

               h)

               prispievať k politickému úsiliu o dosiahnutie zásadnej zmeny, ktorá by viedla k udržateľnému riešeniu pre Pásmo Gazy, ktoré je neoddeliteľnou súčasťou budúceho palestínskeho štátu a ktoré by malo byť predmetom rokovaní;

               i)

               venovať osobitnú pozornosť faktorom, ktoré ovplyvňujú regionálny rozmer mierového procesu, účasti arabských partnerov a vykonávaniu Arabskej mierovej iniciatívy;

               j)

               viesť konštruktívne rokovania so signatármi dohôd v rámci mierového procesu s cieľom podporovať dodržiavanie základných noriem demokracie vrátane dodržiavania medzinárodného humanitárneho práva, ľudských práv a zásad právneho štátu;

               k)

               predkladať návrhy týkajúce sa zásahov Únie do mierového procesu a najlepšieho spôsobu realizácie jej iniciatív a jej prebiehajúceho úsilia súvisiaceho s mierovým procesom, ako je napríklad príspevok Únie k palestínskym reformám, vrátane politických aspektov príslušných rozvojových projektov Únie;

               l)

               primäť zúčastnené strany k tomu, aby sa zdržali jednostranného konania, ktoré ohrozuje realizovateľnosť riešenia založeného na existencii dvoch štátov, najmä v Jeruzaleme a v oblasti C okupovaného Západného brehu Jordánu;

               m)

               ako vyslanec pri kvartete pravidelne podávať správy o pokroku a vývoji rokovaní, ako aj o činnostiach kvarteta, a prispievať k príprave zasadnutí vyslancov pri kvartete na základe pozícií Únie a koordinácie s ďalšími členmi kvarteta;

               n)

               prispievať k vykonávaniu politiky Únie v oblasti ľudských práv v spolupráci s OZEÚ pre ľudské práva vrátane usmernení Únie pre oblasť ľudských práv, najmä usmernení Únie o deťoch v ozbrojených konfliktoch, ako aj o násilí voči ženám a dievčatám a boji proti všetkým formám ich diskriminácie, a politiky Únie s ohľadom na rezolúciu Bezpečnostnej rady Organizácie Spojených národov 1325 (2000) o ženách, mieri a bezpečnosti, a to aj sledovaním vývoja v tejto oblasti a podávaním správ a formulovaním odporúčaní o ňom;

               o)

               prispievať k lepšiemu pochopeniu úlohy Únie medzi mienkotvornými subjektmi v regióne.

         2.   OZEÚ podporuje prácu VP v regióne a zabezpečuje prehľad všetkých činností Únie v regióne, ktoré súvisia s mierovým procesom na Blízkom východe.
   Článok 4
   Vykonávanie mandátu
   1.   OZEÚ je zodpovedný za vykonávanie mandátu pod vedením VP.
   2.   PBV je s OZEÚ v úzkom spojení a je jeho hlavným styčným bodom s Radou. PBV strategicky usmerňuje a politicky riadi činnosť OZEÚ v rámci mandátu bez toho, aby boli dotknuté právomoci VP.
   3.   OZEÚ svoju činnosť úzko koordinuje s Európskou službou pre vonkajšiu činnosť (ESVČ) a jej príslušnými útvarmi.
   4.   OZEÚ úzko spolupracuje so zastupiteľským úradom Únie v Jeruzaleme, delegáciou Únie v Tel Avive, ako aj so všetkými inými príslušnými delegáciami Únie v regióne.
   5.   OZEÚ sa zdržiava predovšetkým v regióne a zároveň je pravidelne prítomný v ústredí ESVČ.
   Článok 5
   Financovanie
   1.   Finančná referenčná suma určená na úhradu výdavkov spojených s mandátom OZEÚ na obdobie od 1. marca 2017 do 30. júna 2018 je 1 825 000 EUR.
   2.   S výdavkami sa hospodári v súlade s postupmi a pravidlami, ktoré sa vzťahujú na všeobecný rozpočet Únie.
   3.   Hospodárenie s výdavkami je predmetom zmluvy medzi OZEÚ a Komisiou. OZEÚ zodpovedá Komisii za všetky výdavky.
   Článok 6
   Vytvorenie a zloženie tímu
   1.   OZEÚ v rámci svojho mandátu a zodpovedajúcich finančných prostriedkov, ktoré má k dispozícii, zodpovedá za vytvorenie tímu. Tím zahŕňa odborníkov na osobitné politické otázky vyplývajúce z mandátu. OZEÚ bezodkladne informuje Radu a Komisiu o zložení tímu.
   2.   Členské štáty, inštitúcie Únie a ESVČ môžu navrhnúť vyslanie personálu na výkon práce pre OZEÚ. Plat členov takto vyslaného personálu hradí vysielajúci členský štát, vysielajúca inštitúcia Únie alebo ESVČ. Na výkon práce pre OZEÚ sa tiež môžu prideliť experti, ktorých do inštitúcií Únie alebo ESVČ vyslali členské štáty. Členovia medzinárodného zmluvného personálu sú štátnymi príslušníkmi niektorého členského štátu.
   3.   Všetci členovia vyslaného personálu naďalej administratívne podliehajú vysielajúcemu členskému štátu, vysielajúcej inštitúcii Únie alebo ESVČ a vykonávajú svoje povinnosti a konajú v záujme mandátu OZEÚ.
   4.   Personál OZEÚ je umiestnený spoločne s príslušným útvarom ESVČ alebo delegáciou Únie, aby sa zabezpečila súdržnosť a jednotnosť ich príslušných činností.
   Článok 7
   Výsady a imunity OZEÚ a personálu OZEÚ
   Výsady, imunity a ďalšie záruky, ktoré sú potrebné na vykonávanie a plynulý priebeh misie OZEÚ a pre členov personálu OZEÚ, sa podľa potreby dohodnú s hostiteľskými krajinami. Členské štáty a ESVČ poskytnú na takýto účel všetku potrebnú podporu.
   Článok 8
   Bezpečnosť utajovaných skutočností EÚ
   OZEÚ a členovia jeho tímu dodržiavajú bezpečnostné zásady a minimálne normy stanovené v rozhodnutí Rady 2013/488/EÚ (3).
   Článok 9
   Prístup k informáciám a logistická podpora
   1.   Členské štáty, Komisia, ESVČ a Generálny sekretariát Rady zabezpečujú, aby mal OZEÚ prístup ku všetkým relevantným informáciám.
   2.   Delegácie Únie v regióne a/alebo členské štáty podľa potreby poskytujú logistickú podporu v regióne.
   Článok 10
   Bezpečnosť
   V súlade s politikou Únie týkajúcou sa bezpečnosti personálu nasadzovaného mimo Únie v operáciách podľa hlavy V zmluvy prijíma OZEÚ v súlade so svojim mandátom a na základe bezpečnostnej situácie v oblasti pôsobnosti všetky reálne uskutočniteľné opatrenia na zaistenie bezpečnosti všetkých členov personálu, ktorí sú pod priamym vedením OZEÚ, a to predovšetkým tak, že:

               a)

               na základe usmernení ESVČ vypracuje konkrétny bezpečnostný plán zahŕňajúci konkrétne fyzické, organizačné a procedurálne bezpečnostné opatrenia pre riadenie bezpečného presunu personálu do oblasti pôsobnosti a v rámci nej, ako aj riadenie bezpečnostných incidentov, a vrátane pohotovostného a evakuačného plánu misie;

               b)

               zabezpečuje, aby boli všetci členovia personálu nasadzovaní mimo Únie poistení pre prípad zvýšeného rizika, ako si to vyžaduje situácia v oblasti pôsobnosti;

               c)

               zabezpečuje, aby sa všetci členovia tímu OZEÚ, ktorí sa majú nasadiť mimo Únie, vrátane miestneho zmluvného personálu pred presunom do oblasti pôsobnosti alebo bezprostredne po ňom zúčastnili na primeranom bezpečnostnom výcviku podľa stupňa rizikovosti, ktorý tejto oblasti pridelila ESVČ;

               d)

               zabezpečuje vykonávanie všetkých dohodnutých odporúčaní vypracovaných na základe pravidelných posúdení bezpečnosti a predkladá Rade, VP a Komisii písomné správy o ich vykonávaní, ako aj o iných bezpečnostných otázkach v rámci správy o pokroku a správy o vykonávaní mandátu.

         Článok 11
   Podávanie správ
   OZEÚ pravidelne podáva ústne a písomné správy VP a ESVČ. Okrem minimálnych požiadaviek na podávanie správ a stanovovanie cieľov podľa Usmernení pre vymenovanie, mandát a financovanie osobitných zástupcov Únie OZEÚ pravidelne podáva správy aj PBV. OZEÚ podľa potreby podáva správy aj pracovným skupinám Rady. Pravidelné správy sa rozosielajú prostredníctvom siete COREU. OZEÚ môže podávať správy aj Rade pre zahraničné veci. V súlade s článkom 36 zmluvy sa OZEÚ môže podieľať na informovaní Európskeho parlamentu.
   Článok 12
   Koordinácia
   1.   V záujme dosiahnutia cieľov politiky Únie prispieva OZEÚ k jednotnosti, konzistentnosti a účinnosti činnosti Únie a pomáha zabezpečovať, aby všetky nástroje Únie a činnosti členských štátov pôsobili súdržne. Činnosť OZEÚ sa koordinuje s činnosťou Komisie. OZEÚ pravidelne informuje delegácie Únie a misie členských štátov v Tel Avive a Jeruzaleme.
   2.   Na mieste sa udržiavajú úzke vzťahy s príslušnými vedúcimi misií členských štátov, vedúcimi delegácií Únie a vedúcimi misií SBOP. Tieto osoby vyvíjajú maximálne úsilie na pomoc OZEÚ pri vykonávaní mandátu. OZEÚ v úzkej koordinácii s vedúcim delegácie Únie v Tel Avive a zastupiteľským úradom Únie v Jeruzaleme na miestnej úrovni politicky usmerňuje vedúceho policajnej misie Európskej únie na palestínskych územiach (EUPOL COPPS) a vedúceho pomocnej hraničnej misie Európskej únie na hraničnom priechode v Rafahu (EU BAM Rafah). OZEÚ je tiež v spojení s inými medzinárodnými a regionálnymi aktérmi pôsobiacimi na mieste.
   Článok 13
   Preskúmanie
   Vykonávanie tohto rozhodnutia a jeho súlad s inými príspevkami Únie v regióne sa pravidelne skúmajú. OZEÚ predloží Rade, VP a Komisii do 30. septembra 2017 správu o pokroku a do 31. marca 2018 komplexnú správu o vykonávaní mandátu.
   Článok 14
   Nadobudnutie účinnosti
   Toto rozhodnutie nadobúda účinnosť dňom jeho prijatia.
   Uplatňuje sa od 1. marca 2017.

      V Bruseli 3. marca 2017

            Za Radu

            predseda

         M. FARRUGIA

      (1)  Rozhodnutie Rady (SZBP) 2015/599 z 15. apríla 2015, ktorým sa vymenúva osobitný zástupca Európskej únie pre mierový proces na Blízkom východe (Ú. v. EÚ L 99, 16.4.2015, s. 29).

      (2)  Len jeden členský štát (Spojené kráľovstvo) sa zúčastnil ako pozorovateľ a nepodpísal spoločnú deklaráciu prijatú na konferencii.

      (3)  Rozhodnutie Rady 2013/488/EÚ z 23. septembra 2013 o bezpečnostných predpisoch na ochranu utajovaných skutočností EÚ (Ú. v. EÚ L 274, 15.10.2013, s. 1).


title: Rozhodnutie Európskeho parlamentu (EÚ) 2016/1494 z 28. apríla 2016 o účtovnej závierke Prekladateľského strediska pre orgány Európskej únie za rozpočtový rok 2014

text:
               14.9.2016

               SK

               Úradný vestník Európskej únie

               L 246/185

         ROZHODNUTIE EURÓPSKEHO PARLAMENTU (EÚ) 2016/1494
   z 28. apríla 2016
   o účtovnej závierke Prekladateľského strediska pre orgány Európskej únie za rozpočtový rok 2014
   EURÓPSKY PARLAMENT,

               —

               so zreteľom na konečnú ročnú účtovnú závierku Prekladateľského strediska pre orgány Európskej únie za rozpočtový rok 2014,

               —

               so zreteľom na správu Dvora audítorov o overení ročnej účtovnej závierky Prekladateľského strediska pre orgány Európskej únie za rozpočtový rok 2014 spolu s odpoveďou strediska (1),

               —

               so zreteľom na vyhlásenie o vierohodnosti (2) vedenia účtov a zákonnosti a riadnosti príslušných operácií, ktoré poskytol Dvor audítorov za rozpočtový rok 2014 v súlade s článkom 287 Zmluvy o fungovaní Európskej únie,

               —

               so zreteľom na odporúčanie Rady z 12. februára 2016 o udelení absolutória stredisku za plnenie rozpočtu za rozpočtový rok 2014 (05584/2016 – C8-0068/2016),

               —

               so zreteľom na článok 319 Zmluvy o fungovaní Európskej únie,

               —

               so zreteľom na nariadenie Európskeho parlamentu a Rady (EÚ, Euratom) č. 966/2012 z 25. októbra 2012 o rozpočtových pravidlách, ktoré sa vzťahujú na všeobecný rozpočet Únie, a zrušení nariadenia Rady (ES, Euratom) č. 1605/2002 (3), a najmä na jeho článok 208,

               —

               so zreteľom na nariadenie Rady (ES) č. 2965/94 z 28. novembra 1994 o zriadení Prekladateľského strediska pre inštitúcie Európskej únie (4), a najmä na jeho článok 14,

               —

               so zreteľom na nariadenie Komisie (ES, Euratom) č. 2343/2002 z 19. novembra 2002 o rámcovom rozpočtovom nariadení pre subjekty uvedené v článku 185 nariadenia Rady (ES, Euratom) č. 1605/2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (5),

               —

               so zreteľom na delegované nariadenie Komisie (EÚ) č. 1271/2013 z 30. septembra 2013 o rámcovom nariadení o rozpočtových pravidlách pre subjekty uvedené v článku 208 nariadenia Európskeho parlamentu a Rady (EÚ, Euratom) č. 966/2012 (6), a najmä na jeho článok 108,

               —

               so zreteľom na článok 94 a prílohu V k rokovaciemu poriadku,

               —

               so zreteľom na správu Výboru pre kontrolu rozpočtu (A8-0084/2016),

               1.

               berie na vedomie, že konečná ročná účtovná závierka Prekladateľského strediska pre orgány Európskej únie má podobu uvedenú v prílohe k správe Dvora audítorov;

               2.

               schvaľuje účtovnú závierku Prekladateľského strediska pre orgány Európskej únie za rozpočtový rok 2014;

               3.

               poveruje svojho predsedu, aby postúpil toto rozhodnutie riaditeľovi Prekladateľského strediska pre orgány Európskej únie, Rade, Komisii a Dvoru audítorov a aby zabezpečil jeho uverejnenie v Úradnom vestníku Európskej únie (v sérii L).

            Predseda

         Martin SCHULZ

            Generálny tajomník

         Klaus WELLE

      (1)  Ú. v. EÚ C 409, 9.12.2015, s. 33.

      (2)  Pozri poznámku pod čiarou č. 1.

      (3)  Ú. v. EÚ L 298, 26.10.2012, s. 1.

      (4)  Ú. v. ES L 314, 7.12.1994, s. 1.

      (5)  Ú. v. ES L 357, 31.12.2002, s. 72.

      (6)  Ú. v. EÚ L 328, 7.12.2013, s. 42.


title: 2011/757/EÚ: Rozhodnutie Európskeho parlamentu z  25. októbra 2011 o účtovnej závierke Európskej policajnej akadémie za rozpočtový rok 2009

text:
               26.11.2011

               SK

               Úradný vestník Európskej únie

               L 313/25

         ROZHODNUTIE EURÓPSKEHO PARLAMENTU
   z 25. októbra 2011
   o účtovnej závierke Európskej policajnej akadémie za rozpočtový rok 2009
   (2011/757/EÚ)
   EURÓPSKY PARLAMENT,
   so zreteľom na konečnú ročnú účtovnú závierku Európskej policajnej akadémie za rozpočtový rok 2009,
   so zreteľom na správu Dvora audítorov o overení konečnej ročnej účtovnej závierky Európskej policajnej akadémie za rozpočtový rok 2009 spolu s odpoveďami akadémie (1),
   so zreteľom na odporúčanie Rady z 15. februára 2011 (05892/2011 – C7-0052/2011),
   so zreteľom na svoje rozhodnutie z 10. mája 2011 (2), ktorým sa odkladá udelenie absolutória za rozpočtový rok 2009, a so zreteľom na odpovede riaditeľa Európskej policajnej akadémie,
   so zreteľom na článok 276 Zmluvy o ES a článok 319 Zmluvy o fungovaní Európskej únie,
   so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (3), a najmä na jeho článok 185,
   so zreteľom na rozhodnutie Rady 2005/681/SVV z 20. septembra 2005 o zriadení Európskej policajnej akadémie (EPA) (4), a najmä na jeho článok 16,
   so zreteľom na nariadenie Komisie (ES, Euratom) č. 2343/2002 z 19. novembra 2002 o rámcovom rozpočtovom nariadení pre subjekty uvedené v článku 185 nariadenia (ES, Euratom) č. 1605/2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (5), a najmä na jeho článok 94,
   so zreteľom na rozhodnutie Komisie C(2011) 4680 z 30. júna 2011, ktorým sa na žiadosť Európskej policajnej akadémie udeľuje súhlas s výnimkou z nariadenia (ES, Euratom) č. 2343/2002,
   so zreteľom na správu Európskej policajnej akadémie z 12. júla 2010 o uhrádzaní súkromných výdavkov (10/0257/KA),
   so zreteľom na externý audit uhrádzania súkromných výdavkov zadaný Európskou policajnou akadémiou (zmluva s ref. č. CEPOL/2010/001),
   so zreteľom na záverečnú správu o päťročnom externom hodnotení Európskej policajnej akadémie (zmluva s ref. č. CEPOL/CT/2010/002),
   so zreteľom na výročnú správu o činnosti Generálneho riaditeľstva pre spravodlivosť, slobodu a bezpečnosť za rok 2009,
   so zreteľom na 4. správu Európskej policajnej akadémie o pokroku pri plnení viacročného akčného plánu na roky 2010 – 2014,
   so zreteľom na správu Dvora audítorov o vykonávaní viacročného akčného plánu Európskej policajnej akadémie na roky 2010 – 2014,
   so zreteľom na oznámenie útvaru pre vnútorný audit (IAS) zo 4. júla 2011 [ref. Ares (2011) 722479] o 3. správe o pokroku v plnení viacročného akčného plánu Európskej policajnej akadémie na roky 2010 – 2014,
   so zreteľom na správu Európskej policajnej akadémie o uplatňovaní uznesenia Európskeho parlamentu s názvom Udelenie absolutória za rozpočtový rok 2009: Európska policajná akadémia a prílohy k tejto správe,
   so zreteľom na správu Európskej policajnej akadémie o uplatňovaní jej príručky o verejnom obstarávaní v období od 1. júla 2010 do 1. júla 2011 a prílohu k tejto správe,
   so zreteľom na článok 77 rokovacieho poriadku a prílohu VI k rokovaciemu poriadku,
   so zreteľom na druhú správu Výboru pre kontrolu rozpočtu (A7-0330/2011),

               1.

               schvaľuje účtovnú závierku Európskej policajnej akadémie za rozpočtový rok 2009;

               2.

               poveruje svojho predsedu, aby postúpil toto rozhodnutie riaditeľovi Európskej policajnej akadémie, Rade, Komisii a Dvoru audítorov a aby zabezpečil jeho uverejnenie v Úradnom vestníku Európskej únie (v sérii L).

            Predseda

         Jerzy BUZEK

            Generálny tajomník

         Klaus WELLE

      (1)  Ú. v. EÚ C 338, 14.12.2010, s. 137.

      (2)  Ú. v. EÚ L 250, 27.9.2011, s. 260.

      (3)  Ú. v. ES L 248, 16.9.2002, s. 1.

      (4)  Ú. v. EÚ L 256, 1.10.2005, s. 63.

      (5)  Ú. v. ES L 357, 31.12.2002, s. 72.


title: Rozhodnutie Rady 2012/123/SZBP z  27. februára 2012 , ktorým sa mení a dopĺňa rozhodnutie 2011/523/EÚ, ktorým sa čiastočne pozastavuje vykonávanie Dohody o spolupráci medzi Európskym hospodárskym spoločenstvom a Sýrskou arabskou republikou

text:
               28.2.2012

               SK

               Úradný vestník Európskej únie

               L 54/18

         ROZHODNUTIE RADY 2012/123/SZBP
   z 27. februára 2012,
   ktorým sa mení a dopĺňa rozhodnutie 2011/523/EÚ, ktorým sa čiastočne pozastavuje vykonávanie Dohody o spolupráci medzi Európskym hospodárskym spoločenstvom a Sýrskou arabskou republikou
   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 207 v spojení s jej článkom 218 ods. 9,
   so zreteľom na návrh Európskej komisie,
   keďže:

               (1)

               Dňa 18. januára 1977 Európske hospodárske spoločenstvo a Sýrska arabská republika uzavreli dohodu o spolupráci (1) (ďalej len „dohoda o spolupráci“) na podporu celkovej spolupráce s cieľom posilniť vzájomné vzťahy.

               (2)

               Rada 2. septembra 2011 prijala rozhodnutie 2011/523/EÚ (2), ktoré čiastočne pozastavuje vykonávanie dohody o spolupráci až do doby, kým sýrske orgány ukončia systematické porušovanie ľudských práv a bude možné sa domnievať, že znovu dodržiavajú všeobecné medzinárodné právo a zásady, ktoré tvoria základ dohody o spolupráci.

               (3)

               Vzhľadom na ďalšie zhoršovanie situácie v Sýrii po tomto dátume Únia prijala voči sýrskemu režimu dodatočné reštriktívne opatrenia (3).

               (4)

               V tejto súvislosti by čiastočné pozastavenie vykonávania dohody o spolupráci malo zostať naďalej v platnosti. V súlade s prístupom stanoveným v rozhodnutí 2011/523/EÚ by pozastavenie malo byť namierené proti sýrskym orgánom a nie proti obyvateľstvu Sýrie a malo by byť primerane obmedzené. Keďže zlato, drahé kovy a diamanty sú predmetom obchodu, z ktorého profituje najmä sýrsky režim a ktorý preto poskytuje podporu pre jeho represívnu politiku, pozastavenie by malo byť rozšírené tak, aby platilo aj na obchod s týmito materiálmi,

         PRIJALA TOTO ROZHODNUTIE:
   Článok 1
   Opatrenia uvedené v prílohe tohto rozhodnutia sa dopĺňajú do prílohy k rozhodnutiu 2011/523/EÚ.
   Článok 2
   Toto rozhodnutie sa oznámi Sýrskej arabskej republike.
   Článok 3
   Toto rozhodnutie nadobúda účinnosť dňom jeho uverejnenia v Úradnom vestníku Európskej únie.

      V Bruseli 27. februára 2012

            Za Radu

            predsedníčka

         C. ASHTON

      (1)  Ú. v. ES L 269, 27.9.1978, s. 2.

      (2)  Ú. v. EÚ L 228, 3.9.2011, s. 19.

      (3)  Nariadenie Rady (EÚ) č. 36/2012 z 18. januára 2012 o reštriktívnych opatreniach s ohľadom na situáciu v Sýrii (Ú. v. EÚ L 16, 19.1.2012, s. 1), vykonávacie nariadenie Rady (EÚ) č. 55/2012 z 23. januára 2012, ktorým sa vykonáva článok 33 ods. 1 nariadenia (EÚ) č. 36/2012 o reštriktívnych opatreniach s ohľadom na situáciu v Sýrii (Ú. v. EÚ L 19, 24.1.2012, s. 6), vykonávacie rozhodnutie Rady 2012/37/SZBP z 23. januára 2012, ktorým sa vykonáva rozhodnutie 2011/782/SZBP o reštriktívnych opatreniach voči Sýrii (Ú. v. EÚ L 19, 24.1.2012, s. 33).

      PRÍLOHA

         Zoznam opatrení podľa článku 1

                  „6.

                  Predaj, dodávky, prevod alebo vývoz zlata, drahých kovov a diamantov, ako sú uvedené ďalej, priamo alebo nepriamo bez ohľadu na to, či majú pôvod v Únii alebo nie, sýrskej vláde, sýrskym verejným orgánom, podnikom a agentúram, Sýrskej centrálnej banke, akejkoľvek osobe, subjektu alebo orgánu konajúcim v ich mene alebo na ich pokyn, či akémukoľvek subjektu alebo orgánu v ich vlastníctve alebo pod ich kontrolou.

                  7.

                  Nákup, dovoz alebo preprava, priamo alebo nepriamo, zlata, drahých kovov a diamantov, ako sú uvedené ďalej, bez ohľadu na to, či majú pôvod v Sýrii alebo nie, od sýrskej vlády, sýrskych verejných orgánov, podnikov a agentúr, Sýrskej centrálnej banky a akejkoľvek osoby, subjektu alebo orgánu konajúcich v ich mene alebo na ich pokyn, či od akéhokoľvek subjektu alebo orgánu v ich vlastníctve alebo pod ich kontrolou, ako aj

                  8.

                  priame alebo nepriame poskytovanie technickej pomoci alebo sprostredkovateľských služieb, financovania alebo finančnej pomoci v súvislosti s tovarom uvedeným v bodoch 6 a 7 sýrskej vláde, sýrskym verejným orgánom, podnikom a agentúram, Sýrskej centrálnej banke a akejkoľvek osobe, subjektu alebo orgánu konajúcim v ich mene alebo na ich pokyn, či akémukoľvek subjektu alebo orgánu v ich vlastníctve alebo pod ich kontrolou.

            Zlato, drahé kovy a diamanty uvedené v tejto prílohe zahŕňajú tieto položky:

                     Kód HS

                     Opis

                  7102

                  Diamanty, tiež opracované, ale nemontované ani nezasadené.

                  7106

                  Striebro (vrátane striebra plátovaného zlatom alebo platinou), netepané alebo vo forme polotovaru, alebo vo forme prachu.

                  7108

                  Zlato (vrátane zlata plátovaného platinou), netepané alebo vo forme polotovarov, alebo vo forme prachu.

                  7109

                  Základné kovy alebo striebro, plátované zlatom, ale nespracované viac ako na polotovar.

                  7110

                  Platina, netepaná alebo vo forme polotovarov, alebo vo forme prachu.

                  7111

                  Základné kovy, striebro alebo zlato, plátované platinou, ale nespracované viac ako na polotovar.

                  7112

                  Odpad a zvyšky drahých kovov alebo kovov plátovaných drahými kovmi; ostatný odpad a zvyšky obsahujúce drahé kovy alebo zlúčeniny drahých kovov, druhov používaných hlavne na rekuperáciu drahých kovov.“


title: Rozhodnutie Komisie z 30. júla 1991, ktorým sa zriaďuje Poradný výbor pre clá a nepriame zdaňovanie

text:
Dôležité právne oznámenie

|

31991D0453

Úradný vestník L 241 , 30/08/1991 S. 0043 - 0045 Fínske špeciálne vydanie: Kapitola 2 Zväzok 8 S. 0090  Švédske špeciálne vydanie: Kapitola 2 Zväzok 8 S. 0090

		Rozhodnutie Komisiez 30. júla 1991,ktorým sa zriaďuje Poradný výbor pre clá a nepriame zdaňovanie(91/453/EHS)KOMISIA EURÓPSKYCH SPOLOČENSTIEV,so zreteľom na Zmluvu o založení Európskeho hospodárskeho spoločenstva,keďže Poradný výbor pre colné otázky bol zriadený rozhodnutím Komisie 73/351/EHS [1], zmeneným a doplneným rozhodnutím 86/565/EHS [2], aby sa získali stanoviská profesionálnych a spotrebiteľských kruhov k problémom, ktoré so sebou prináša existencia colnej únie;keďže neexistuje nijaké fórum, ktoré by zastupovalo profesijné záujmy v otázkach nepriameho zdaňovania; keďže je potrebné prijať ustanovenie o konzultáciách zainteresovaných strán o týchto otázkach;keďže sa vo svetle skúseností jasne ukázalo, že sú potrebné zmeny v štruktúre a fungovaní existujúceho poradného výboru, aby sa mohol efektívnejšie sústreďovať na tie aspekty colnej a daňovej politiky spoločenstva, ktoré chce Komisia i samotný výbor podrobne rozpracovať;keďže je potrebné zriadiť Poradný výbor pre clá a nepriame zdaňovanie s poslaním, ktoré by odrážalo tieto nové hľadiská;keďže je potrebné, aby rokovací poriadok výboru odrážal dávnejšie skúsenosti,ROZHODLA TAKTO:Článok 1Pri Komisii sa zriaďuje Poradný výbor pre clá a nepriame zdaňovanie (ďalej len "výbor").Skladá sa zo zástupcov týchto kategórií: priemysel, poľnohospodárstvo a rybárstvo, obchod, doprava, poisťovníctvo a bankovníctvo, colní deklaranti (vrátane zasielateľov), cestovný ruch, práca, spotrebitelia a malé a stredné firmy.Článok 2Výbor predkladá Komisii stanoviská ku všetkým otázkam týkajúcim sa colnej politiky, dane z pridanej hodnoty a spotrebných daní, a to buď na požiadanie Komisie alebo z vlastnej iniciatívy.Článok 31. Výbor má 19 členov.2. Miesta sú pridelené takto:- tri miesta pre zástupcov priemyslu,- dve miesta pre zástupcov poľnohospodárstva a rybárstva,- dve miesta pre zástupcov obchodných organizácií,- dve miesta pre zástupcov obchodných a priemyselných komôr,- dve miesta pre zástupcov dopravy,- jedno miesto pre zástupcu bankovníctva a poisťovníctva,- dve miesta pre zástupcov colných deklarantov (vrátane zasielateľov),- jedno miesto pre zástupcu turistických organizácií,- jedno miesto pre zástupcu organizácií práce,- dve miesta pre zástupcov spotrebiteľov,- jedno miesto pre zástupcu malých a stredných firiem.Článok 4Členov výboru menuje Komisia.Profesijné a spotrebiteľské organizácie na úrovni spoločenstva alebo na medzinárodnej úrovni, ktoré sú najvýznamnejšími zástupcami činností ovplyvnených colnými a daňovými záležitosťami, navrhnú Komisii dvoch kandidátov, štátnych príslušníkov rôznych členských krajín, na každé miesto im pridelené.Článok 5Každý člen výboru má zástupcu ustanoveného metódou opísanou v článku 4.Bez toho, aby bolo dotknutý článok 9, zástupcovia sú prítomní na zasadnutiach výboru a zúčastňujú sa na jeho konaniach len vtedy, ak to nemôžu urobiť členovia, ktorých zastupujú.Článok 6Funkčné obdobie členov výboru je trojročné. Toto funkčné obdobie možno predĺžiť.Po vypršaní troch rokov zostanú členovia vo funkcii dovtedy, kým nebudú nahradení alebo kým nebudú opätovne menovaní.Funkčné obdobie člena sa končí pred vypršaním troch rokov v prípade jeho rezignácie, v prípade, ak prestane byť členom organizácie, ktorú zastupuje, alebo v prípade jeho smrti. Môže sa ukončiť aj vtedy, keď organizácia, ktorá ho navrhla, požaduje jeho výmenu.Osoba, ktorá má nahradiť takéhoto člena po zvyšok jeho funkčného obdobia, bude ustanovená na základe postupu podľa článku 4.Členovia nie sú za svoje služby odmeňovaní.Článok 7Zoznam členov a zástupcov uverejní Komisia na informačné účely v Úradnom vestníku Európskych spoločenstiev.Článok 8Výbor volí predsedu a dvoch podpredsedov na tri roky. Na zvolenie je potrebné získanie hlasov dvojtretinovej väčšiny prítomných členov. Zvolení členovia sú úradníkmi Komisie.Výbor môže zvoliť zo svojich členov ďalších úradníkov, opäť dvojtretinovou väčšinou.Títo úradníci pripravujú a organizujú prácu výboru.Článok 9Výbor alebo príslušné oddelenia Komisie môžu pozvať ktorúkoľvek osobu s kvalifikáciou špecialistu, aby sa zúčastnila na jeho konaniach vo funkcii experta na danú tému, ktorá je na programe.Experti sa zúčastnia na rokovaniach len o tých otázkach, v súvislosti s ktorými boli pozvaní.Článok 10Výbor môže zriadiť pracovné skupiny.Článok 111. Výbor zvoláva Komisia. Zasadania výboru sa uskutočňujú v ústredí Komisie. Zasadnutia úradníkov zvoláva predseda po dohode s Komisiou.2. Na zasadnutiach výboru, jeho úradníkov a pracovných skupín sa zúčastňujú zástupcovia príslušných oddelení Komisie.3. Komisia poskytne výboru, jeho úradníkom a pracovným skupinám služby sekretariátu.Článok 12O veciach prerokúvaných vo výbore sa nehlasuje.Ak Komisia požaduje stanovisko výboru, môže určiť lehotu, v rámci ktorej sa toto stanovisko poskytne.Názory vyjadrené zastúpenými kategóriami uvedenými v článku 1 sa zaznamenajú v zápisnici, ktorá sa zašle Komisii.Ak existuje vo výbore jednomyseľná zhoda o stanovisku, ktoré sa má poskytnúť, výbor navrhne spoločný záver, ktorý sa pripojí k zápisnici.Článok 13Ak Komisia informuje členov výboru, že požadované stanovisko alebo nastolená otázka je dôvernej povahy, členovia sú viazaní povinnosťou mlčanlivosti o informáciách získaných počas práce vo výbore alebo jeho pracovných skupinách.V takých prípadoch sa na zasadnutiach výboru zúčastnia len jeho členovia a zástupcovia príslušných oddelení Komisie.Článok 14Rozhodnutie 73/351/EHS sa týmto ruší.Článok 15Toto rozhodnutie nadobúda účinnosť 30. júla 1991.V Bruseli 30. júla 1991Za KomisiuChristiane Scrivenerčlen Komisie[1] Ú. v. ES L 321, 22.11.1973, s. 37.[2] Ú. v. ES L 331, 25.11.1986, s. 18.--------------------------------------------------


title: Rozhodnutie Komisie z 10. apríla 1996 o reorganizácii Spoločného výskumného centra

text:
Dôležité právne oznámenie

|

31996D0282

Úradný vestník L 107 , 30/04/1996 S. 0012 - 0015

		Rozhodnutie Komisiez 10. apríla 1996o reorganizácii Spoločného výskumného centra(96/282/Euratom)KOMISIA EURÓPSKYCH SPOLOČENSTIEV,so zreteľom na Zmluvu o založeníEurópskeho spoločenstva pre atómovú energiu, a najmä na jej články 8 a 131 ods. 2,so zreteľom na stanovisko správnej rady Spoločného výskumného centra (SVC),keďže Spoločné výskumné centrum (SVC) podľa rozhodnutia Komisie 85/593/Euratom z 20. novembra 1985 o reorganizácii Spoločného výskumného centra (SVC) [1], naposledy zmeneného a doplneného rozhodnutím 93/95/Euratom [2] a rozhodnutím 94/809/Euratom [3], dostalo usporiadanie, ktoré je prispôsobené jemu zvereným úlohám;keďže toto usporiadanie treba upraviť, kedykoľvek to Komisia bude považovať za potrebné na dosiahnutie optimálneho účinku činností SVC a na ich zladenie s prvoradými cieľmi Komisie;keďže Komisia 16. januára 1996 rozhodla, že SVC sa stane nezávislým generálnym riaditeľstvom Komisie, aby sa mu zverila riadiaca samostatnosť, nevyhnutná na riadne plnenie jeho úloh;keďže rozhodnutie 85/593/Euratom a jeho zmeny a doplnky by sa mali nahradiť týmto rozhodnutím,PRIJALA TOTO ROZHODNUTIE:Článok 1Spoločné výskumné centrum, ďalej len "SVC", pozostáva z orgánov zriadených Komisiou s cieľom realizovať výskumné programy a iné úlohy spoločenstva, ktoré mu zverí Komisia.Článok 2Orgánmi SVC sú:- generálny riaditeľ,- správna rada,- vedecký výbor.Článok 3Na čele SVC je generálny riaditeľ menovaný Komisiou. Generálny riaditeľ a časť služieb, ktoré mu bezprostredne podliehajú, sídli v Bruseli.Generálny riaditeľ prijme všetky opatrenia potrebné na účinné prevádzkovanie SVC v súlade s platnými predpismi a jemu zverenou právomocou.Generálny riaditeľ v súlade s nižšie opísaným postupom:- pripravuje návrhy programov spolu s finančnými náležitosťami pre rôzne oblasti činnosti SVC, ktoré sa predkladajú Komisii,- vytvorí stratégiu SVC, najmä so zreteľom na činnosti založené na súťaživosti, a prijme vhodné opatrenia na zabezpečenie ich vykonávania,- rokuje a uzatvára výskumné zmluvy s tretími stranami,- je zodpovedný za plnenie programov a za finančnú správu,- určuje vnútornú organizáciu SVC, najmä so zreteľom na rozpočtové požiadavky,- v medziach jemu zverených oprávnení vykonáva právomoci, postúpené na menovací orgán podľa Služobného poriadku a na orgán oprávnený uzatvárať zmluvy podľa Podmienok zamestnávania ostatných zamestnancov.Článok 41. Týmto sa ustanovuje správna rada SVC. Skladá sa z nasledujúcich členov:a) vysokopostavení predstavitelia z každého členského štátu, menovaní Komisiou na základe vymenovania orgánmi príslušného štátu;b) predseda, zvolený predstaviteľmi členských štátov, uvedenými v písm. a).Všetci členovia sú vymenovaní na trojročné obdobie s možnosťou opätovného vymenovania.2. Správna rada pomáha generálnemu riaditeľovi a poskytuje mu stanoviská na predloženie Komisii k otázkam týkajúcim sa:- úloh SVC v rámci výskumu realizovaného v spoločenstve a stratégie technického rozvoja,- vedecko — technického a finančného spravovania SVC a vykonávania jemu zverených úloh.Pokiaľ ide o záležitosti zverené generálnemu riaditeľovi Komisiou a v súlade so všetkými záležitosťami, ktoré sa týkajú najmä správnej rady, generálny riaditeľ si vyžiada stanovisko správnej rady ku svojim návrhom predtým, než sa uplatňujú.Predchádzajúce stanovisko správnej rady je nevyhnutné vo všetkých otázkach predkladaných Komisii na rozhodnutie.Správna rada sa zaoberá najmä:i) návrhmi špecifických programov, ktoré má SVC vykonávať, ako aj návrhmi iných nových úloh, zadávaných SVC;ii) prípravou viacročného strategického plánovania, pokrývajúceho všetky činnosti SVC, a každý rok najneskôr do 31. decembra, príslušným ročným pracovným plánom, ktorý uvádza ciele každého pracovného programu na nasledujúci rok, zahŕňajúc súhrnný opis programu s kľúčovými údajmi, vedeckými odkazmi a odhadovanými nákladmi;iii) ďalším sledovaním špecifických programov výskumu a technického rozvoja v SVC:- ich vykonávaním, so zvláštnou pozornosťou venovanou ich súladu s potrebami spoločenstva,- koherenciou ich rozvoja so špecifickými programami nepriamych činností podľa rámcových programov; na tento účel správna rada zorganizuje každoročne výmeny názorov s príslušnými programovými výbormi,- akýmikoľvek možnými úpravami k tomuto;iv) ďalším sledovaním vzťahov s inými služobnými miestami Komisie a tretími stranami na dodávateľsko — odberateľskom základe;v) stratégiou pre súťažné činnosti SVC a ich ďalším sledovaním;vi) formuláciou návrhov ročného rozpočtu SVC a kontrolou jeho realizácie;vii) - organizáciou SVC,- správou jeho finančných prostriedkov,- hlavnými investíciami,- plnením jeho výskumných činností,- hodnotením týchto výskumných činností "kontrolnými skupinami", skladajúcimi sa z nezávislých odborníkov, a sledovaním ich odporúčaní;viii) personálnou politikou so zvláštnym dôrazom na:- formuláciu návrhov týkajúcich sa personálnej politiky SVC,- otázky spojené s presunom a výmenami vedecko — technického personálu so štátnymi a súkromnými organizáciami v členských štátoch;ix) menovaním a predĺžením alebo ukončením funkčného obdobia vrcholových pracovníkov SVC.3. Správna rada vydáva stanoviská na väčšinovom základe, vyžadovanom podľa článku 118 ods. 2 Zmluvy o založení Európskeho spoločenstva pre atómovú energiu, hlasy sa vážia v súlade s tým. Predseda nehlasuje.Komisia v čo najväčšej miere rešpektuje stanoviská správnej rady. Pri nesúhlase správnej rady s návrhom generálneho riaditeľa sa návrh odovzdáva Komisii, ktorá rozhodne o záležitosti. Správna rada je informovaná o rozhodnutí Komisie. Ak rozhodnutie nezodpovedá stanovisku správnej rady, je nutné ihneď informovať radu. Rada musí byť informovaná aj o dôvodoch tohto rozhodnutia.Ak Komisia neprijme stanovisko správnej rady v záležitostiach, vyžadujúcich rozhodnutie Komisie, realizácia opatrení v súvislosti s týmito záležitosťami sa odloží na jeden mesiac; počas tohoto mesiaca sa príslušné záležitosti vrátia späť správnej rade a vyžiada sa nové stanovisko. Po získaní tohto nového stanoviska alebo koncom mesačnej lehoty Komisia prijme konečné rozhodnutie a informuje o tom správnu radu. Ak Komisia nemôže súhlasiť so stanoviskom správnej rady, musí bezodkladne informovať Radu o svojom rozhodnutí aj o dôvodoch, ktoré ju k danému rozhodnutiu viedli. Komisia musí správnu radu priebežne informovať o svojich rozhodnutiach vo vzťahu k SVC v každej záležitosti, v ktorej správna rada vydala svoje stanovisko.Správna rada môže prostredníctvom Komisie zasielať Rade a Európskemu parlamentu stanoviská ku všetkým záležitostiam, týkajúcim sa SVC.4. Správna rada predkladá svoje pripomienky k výročnej správe vedenia zriadeného generálnym riaditeľom. Tieto pripomienky spolu s výročnou správou vedenia, po schválení Komisiou, sa odošlú Rade a Európskemu parlamentu.Správna rada radí generálnemu riaditeľovi so zreteľom na organizáciu hodnotenia úloh, vykonávaných SVC, v spojení s vedecko — technickými výsledkami a v súvislosti so správnym a finančným riadením centra; radí aj pri výbere nezávislých odborníkov, vyzvaných na spoluprácu pri tomto hodnotení. Správna rada predkladá svoje vlastné komentáre k výsledkom týchto hodnotení.5. Správna rada zasadá aspoň štyrikrát ročne.Správna rada navrhuje svoj rokovací poriadok, zahŕňajúc predpisy týkajúce sa organizácie svojej práce.SVC poskytne správnej rade sekretariát a musí jej sprístupniť každú informáciu, ktorú žiada.Článok 5Vedecký výbor SVC je týmto ustanovený na pomoc generálnemu riaditeľovi.Jedna polovica vedeckého výboru sa skladá z členov navrhnutých generálnym riaditeľom z radov vedúcich oddelení alebo vedúcich projektov a vrcholových vedeckých pracovníkov, druhá polovica sa skladá z predstaviteľov vedecko — technického personálu zvolených personálom.Vedecký výbor pravidelne odborne radí generálnemu riaditeľovi vo všetkých otázkach vedecko — technickej povahy týkajúcich sa činností SVC. V tejto súvislosti sa najmä zúčastňuje na príprave návrhov programov.Článok 61. Generálny riaditeľ, majúc riadne na zreteli všeobecnú politiku prijatú Radou a Európskym parlamentom a všeobecné usmernenia vydané Komisiou, pripraví návrh programov pre oblasti činnosti SVC.2. Návrh programov sa prerokuje so správnou radou.3. Komisia preskúma programy vo vzťahu k všeobecnej politike spoločenstva a so zreteľom na rozpočtovú situáciu spoločenstva. Prijme návrhy v súlade s ustanoveniami zmluvy a predloží ich Rade.Článok 71. Generálny riaditeľ je zodpovedný za správnu realizáciu programov zadaných SVC. Riadi svojimi rozhodnutiami činnosti ústavov a služobného úradu a najmä rozhoduje o možných metódach dosiahnutia programových cieľov.2. Poskytuje Komisii všetky informácie, ktoré táto potrebuje na zostavenie správ, vyžadovaných podľa článku 11 zmluvy Euratom.3. Generálny riaditeľ zabezpečuje podľa potreby, že na seba nadväzujúce programy budú správne skoordinované a vzájomne prepojené, počas realizácie a prípravy, berúc do úvahy najmä vedeckú a priemyselnú infraštruktúru SVC. Generálny riaditeľ zorganizuje kontrolu programov, ktorá sa koná každé dva roky.Článok 81. Generálny riaditeľ každý rok vykoná odhad peňažných prostriedkov potrebných na realizáciu programov, aby sa započítalo zostavenie príslušnej časti predbežného návrhu rozpočtu spoločenstiev. Tento odhad obsahuje predpoveď výnosov a výdavkov so zreteľom na prácu, ktorú SVC vykonalo v súťažných aktivitách.Článok 6 sa primerane uplatní na prípravu predbežného návrhu rozpočtu pre výskumné činnosti.2. Výdavky SVC schvaľuje generálny riaditeľ; generálny riaditeľ podpisuje platobné príkazy a potvrdenia o príjme; uzatvára zmluvy a povoľuje prevody peňažných prostriedkov.3. Generálny riaditeľ predkladá Komisii na konci finančného roka výkazy o príjmoch a výdavkoch za príslušný finančný rok.4. Komisia menuje úradníka, ktorý zodpovedá za kontrolu záväzkov a za schválenie výdavkov, ako aj za kontrolu príjmov.5. Komisia menuje účtovníka, zodpovedného za platbu výdavkov a príjem výnosov a za zaobchádzanie s peňažnými prostriedkami a cennými papiermi, pričom zodpovedá za ich bezpečnú úschovu.Článok 91. V rámci právomocí, ktorými bol generálny riaditeľ poverený, má právo rozhodovať o otázkach personálu, ktoré mu udelil menovací orgán.2. Pokiaľ však ide o úradníkov a iných zamestnancov stupňa A1 a A2, vykonáva právomoci stanovené v článkoch 29, 49, 50 a 51 a časti VI Služobného poriadku, Komisia na základe návrhu generálneho riaditeľa.3. Generálny riaditeľ v mene Komisie podniká všetky opatrenia potrebné na zabezpečenie bezpečnosti osôb a zariadení, za ktoré je zodpovedný.Článok 10Generálny riaditeľ môže niektorými jemu udelenými právomocami poveriť námestníka generálneho riaditeľa a riaditeľov.V Bruseli 10. apríla 1996Za KomisiuÉdith Cressončlenka Komisie[1] Ú. v. ES L 373, 31.12.1985, s. 6.[2] Ú. v. ES L 37, 13.2.1993, s. 44.[3] Ú. v. ES L 330, 21.12.1994, s. 64.--------------------------------------------------


title: 2011/812/EÚ: Rozhodnutie Rady z  1. decembra 2011 , ktorým sa vymenúva švédsky člen a švédsky náhradník Výboru regiónov

text:
               7.12.2011

               SK

               Úradný vestník Európskej únie

               L 324/32

         ROZHODNUTIE RADY
   z 1. decembra 2011,
   ktorým sa vymenúva švédsky člen a švédsky náhradník Výboru regiónov
   (2011/812/EÚ)
   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 305,
   so zreteľom na návrh švédskej vlády,
   keďže:

               (1)

               Rada 22. decembra 2009 a 18. januára 2010 prijala rozhodnutia 2009/1014/EÚ (1) a 2010/29/EÚ (2), ktorými sa vymenúvajú členovia a náhradníci Výboru regiónov na obdobie od 26. januára 2010 do 25. januára 2015.

               (2)

               V dôsledku skončenia funkčného obdobia pána Kenta JOHANSSONA sa uvoľnilo miesto člena.

               (3)

               V dôsledku vymenovania pani Ewy-May KARLSSONOVEJ za členku Výboru regiónov sa uvoľnilo miesto náhradníka,

         PRIJALA TOTO ROZHODNUTIE:
   Článok 1
   Na zvyšný čas funkčného obdobia, ktoré trvá do 25. januára 2015, sa do Výboru regiónov vymenúvajú:

               a)

               za člena:

                           —

                           pani Ewa-May KARLSSON, Ledamot i kommunfullmäktige, Vindelns kommun

                     a

               b)

               za náhradníka:

                           —

                           pani Carola GUNNARSSON, Ledamot i kommunfullmäktige, Vindelns kommun

         Článok 2
   Toto rozhodnutie nadobúda účinnosť dňom jeho prijatia.

      V Bruseli 1. decembra 2011

            Za Radu

            predseda

         W. KOSINIAK-KAMYSZ

      (1)  Ú. v. EÚ L 348, 29.12.2009, s. 22.

      (2)  Ú. v. EÚ L 12, 19.1.2010, s. 11.


title: 2010/247/: Rozhodnutie Rady z  26. apríla 2010 , ktorým sa vymenúva jeden poľský člen a jeden poľský náhradník Výboru regiónov

text:
               1.5.2010

               SK

               Úradný vestník Európskej únie

               L 110/30

         ROZHODNUTIE RADY
   z 26. apríla 2010,
   ktorým sa vymenúva jeden poľský člen a jeden poľský náhradník Výboru regiónov
   (2010/247/EÚ)
   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 305,
   so zreteľom na návrh poľskej vlády,
   keďže:

               (1)

               Rada 22. decembra 2009 prijala rozhodnutie 2009/1014/EÚ a 18. januára 2010 rozhodnutie 2010/29/EÚ, ktorými sa vymenúvajú členovia a náhradníci Výboru regiónov na obdobie od 26. januára 2010 do 25. januára 2015 (1).

               (2)

               V dôsledku skončenia funkčného obdobia pána Tadeusza WRONU sa uvoľnilo jedno miesto člena Výboru regiónov. V dôsledku vymenovania pána Jana BRONŚA za člena Výboru regiónov sa uvoľnilo jedno miesto náhradníka,

         ROZHODLA TAKTO:
   Článok 1
   Na zvyšný čas súčasného funkčného obdobia, ktoré trvá do 25. januára 2015, sa do Výboru regiónov vymenúvajú:

               a)

               za člena:

                           —

                           Jan BRONŚ, starosta mesta Oleśnica (zmena mandátu),

                     a

               b)

               za náhradníka:

                           —

                           Zbigniew PODRAZA, starosta mesta Dąbrowa Górnicza.

         Článok 2
   Toto rozhodnutie nadobúda účinnosť dňom jeho prijatia.

      V Luxemburgu 26. apríla 2010

            Za Radu

            predseda

         M. Á. MORATINOS

      (1)  Ú. v. EÚ L 348, 29.12.2009, s. 22 a Ú. v. EÚ L 12, 19.1.2010, s. 11.


Dôležité právne oznámenie

|

52007IP0151

Rozhodnutie Európskeho parlamentu z 25. apríla 2007 o vytvorení a stanovení právomocí, zložení a trvaní mandátu dočasného výboru pre klimatické zmeny

Úradný vestník 074 E , 20/03/2008 S. 0652 - 0653

		P6_TA(2007)0151Dočasný výbor pre klimatické zmenyRozhodnutie Európskeho parlamentu z 25. apríla 2007 o vytvorení a stanovení právomocí, zložení a trvaní mandátu dočasného výboru pre klimatické zmenyEurópsky parlament,- so zreteľom na článok 175 rokovacieho poriadku,- so zreteľom na rozhodnutie Konferencie predsedov z 19. apríla 2007 navrhnúť vytvorenie dočasného výboru pre klimatické zmeny a určiť jeho právomoci a zloženie,- so zreteľom na naliehavú potrebu prijať konkrétne opatrenia na všetkých úrovniach s cieľom čeliť problému klimatických zmien a na potrebu urýchliť tento proces zo strany politických predstaviteľov,- so zreteľom na uznesenia Európskeho parlamentu o klimatických zmenách, predovšetkým tých, ktoré boli prijaté 16. novembra. 2005 [1], 26. októbra. 2006 [2] a 14. februára. 2007 [3],- so zreteľom na potrebu zhromaždiť a zosúladiť stanoviská rôznych dotknutých výborov, aby mohol Európsky parlament zohrávať kľúčovú úlohu pri zvyšovaní povedomia a zaradiť problematiku klimatických zmien medzi najdôležitejšie otázky medzinárodnej agendy,- so zreteľom na potrebu náležitej organizácie svojej práce a svojich štruktúr, predovšetkým pridelením dodatočných prostriedkov, ktoré sú potrebné pre riešenie týchto otázok vhodným spôsobom,1. rozhodol vytvoriť dočasný výbor pre klimatické zmeny, ktorému sú pridelené nasledovné právomoci:a) formulovať návrhy týkajúce sa budúcej integrovanej politiky Európskej únie v oblasti klimatických zmien a zosúladiť pozíciu Európskeho parlamentu vzhľadom na rokovania o medzinárodnom rámci politiky týkajúcej sa podnebia na obdobie po roku 2012;b) analyzovať a vyhodnocovať stav klimatických zmien a navrhovať primerané kroky na všetkých úrovniach, ktoré budú sprevádzané vyhodnocovaním ich finančného dopadu a nákladov spôsobených nečinnosťou;c) vypracovať čo možno najucelenejší zoznam najnovších výdobytkov a perspektív v oblasti boja proti klimatickým zmenám tak, aby sa poskytla Európskemu parlamentu ich detailná analýza, ktorá je potrebná na to, aby mohol prevziať svoju politickú zodpovednosť;d) študovať environmentálny, právny, hospodársky, sociálny, geopolitický a regionálny vplyv týchto najnovších výdobytkov a perspektív, ako aj ich vplyv na verejné zdravie;e) analyzovať a vyhodnocovať súčasný stav uplatňovania príslušných právnych predpisov Spoločenstva;f) za týmto účelom vytvárať vhodné kontakty a organizovať zasadnutia s parlamentmi a vládami členských štátov a tretích krajín, s európskymi inštitúciami a s medzinárodnými organizáciami, ako aj so zástupcami vedeckej obce, podnikov a občianskej spoločnosti vrátane sietí miestnych a regionálnych orgánov;2. rozhodol, že právomoci stálych výborov Európskeho parlamentu, ktoré sú poverené prijímaním, dohľadom a uplatňovaním právnych predpisov Spoločenstva v tejto oblasti zostávajú nedotknuté, avšak dočasný výbor môže formulovať odporúčania alebo iniciatívy, ktoré je treba prijať;3. rozhodol, že dĺžka mandátu dočasného výboru je dvanásť mesiacov počnúc 10. májom 2007, po uplynutí ktorého dočasný výbor predloží Európskeho parlamentu správu, ktorá bude v prípade potreby obsahovať odporúčania pre aktivity alebo iniciatívy, ktoré je treba prijať;4. rozhodol, že dočasný výbor bude zložený zo 60 členov.[1] Ú. v. EÚ C 280 E, 18. 11. 2006, s. 120.[2] Prijaté texty, P6_TA(2006)0460.[3] Prijaté texty, P6_TA(2007)0038.--------------------------------------------------


title: 2010/424/CFSP: Rozhodnutie Rady 2010/424/SZBP z  26. júla 2010 , ktorým sa mení a dopĺňa jednotná akcia 2008/736/SZBP o pozorovateľskej misii Európskej únie v Gruzínsku, EUMM Georgia

text:
               31.7.2010

               SK

               Úradný vestník Európskej únie

               L 199/29

         ROZHODNUTIE RADY 2010/424/SZBP
   z 26. júla 2010,
   ktorým sa mení a dopĺňa jednotná akcia 2008/736/SZBP o pozorovateľskej misii Európskej únie v Gruzínsku, EUMM Georgia
   RADA EURÓPSKEJ ÚNIE,
   so zreteľom na Zmluvu o Európskej únii, a najmä na jej článok 28 a článok 43 ods. 2,
   keďže:

               (1)

               Rada prijala 15. septembra 2008 jednotnú akciu 2008/736/SZBP o pozorovateľskej misii Európskej únie v Gruzínsku, EUMM Georgia (1).

               (2)

               Jednotná akcia 2008/736/SZBP sa jednotnou akciou 2009/572/SZBP (2) predĺžila do 14. septembra 2010. Referenčná suma určená na pokrytie výdavkov spojených s EUMM Georgia do tohto dátumu sa stanovila vo výške 49 600 000 EUR. Referenčná suma by sa mala zvýšiť o 2 500 000 EUR, aby sa zohľadnili dodatočné operačné potreby misie.

               (3)

               Jednotná akcia 2008/736/SZBP by sa mala zodpovedajúcim spôsobom zmeniť a doplniť,

         PRIJALA TOTO ROZHODNUTIE:
   Článok 1
   V článku 14 sa odsek 1 jednotnej akcie 2008/736/SZBP nahrádza takto:

      „1.   Referenčná suma určená na pokrytie výdavkov spojených s misiou je 52 100 000 EUR.“

   Článok 2
   Toto rozhodnutie nadobúda účinnosť dňom jeho prijatia.

      V Bruseli 26. júla 2010

            Za Radu

            predsedníčka

         C. ASHTON

      (1)  Ú. v. EÚ L 248, 17.9.2008, s. 26.

      (2)  Ú. v. EÚ L 197, 29.7.2009, s. 110.


title: Rozhodnutie Dozorného úradu EZVO č. 387/06/COL z  13. decembra 2006 o zmenách a doplneniach rozhodnutia Dozorného úradu EZVO č. 195/04/COL o vykonávacích ustanoveniach uvedených v článku 27 časti II protokolu 3 k Dohode medzi štátmi EZVO o zriadení dozorného úradu a súdneho dvora, pokiaľ ide o štandardné notifikačné formuláre pomoci

text:
               11.6.2009

               SK

               Úradný vestník Európskej únie

               L 148/35

      ROZHODNUTIE DOZORNÉHO ÚRADU EZVO
   č. 387/06/COL
   z 13. decembra 2006
   o zmenách a doplneniach rozhodnutia Dozorného úradu EZVO č. 195/04/COL o vykonávacích ustanoveniach uvedených v článku 27 časti II protokolu 3 k Dohode medzi štátmi EZVO o zriadení dozorného úradu a súdneho dvora, pokiaľ ide o štandardné notifikačné formuláre pomoci
   DOZORNÝ ÚRAD EZVO,
   SO ZRETEĽOM NA Dohodu o Európskom hospodárskom priestore (1), a najmä na jej články 61 až 63 a protokol 26,
   SO ZRETEĽOM NA Dohodu medzi štátmi EZVO o zriadení dozorného úradu a súdneho dvora (2), a najmä na jej článok 27 časť II protokolu 3 k Dohode o dozore a súde,
   KEĎŽE Dozorný úrad EZVO prijal 14. júla 2004 rozhodnutie č. 195/04/COL o vykonávacích ustanoveniach uvedených v článkoch 27 až 29 v časti II protokolu 3 k Dohode o dozore a súde (3),
   KEĎŽE rozhodnutím Dozorného úradu EZVO č. 195/04/COL sa ustanovil povinný komplexný notifikačný formulár štátnej pomoci,
   KEĎŽE Dozorný úrad EZVO prijal nové usmernenia pre národnú regionálnu pomoc na roky 2007 až 2013 (4) ktoré budú uplatniteľné na všetku regionálnu pomoc, ktorá sa má poskytnúť po 31. decembri 2006,
   KEĎŽE v dôsledku prijatia nových usmernení Spoločenstva pre národnú regionálnu pomoc na roky 2007 až 2013 (5), Európska komisia upravila časti notifikačného formulára (6),
   KEĎŽE po prijatí nových usmernení pre národnú regionálnu pomoc na obdobie rokov 2007 až 2013 Dozorným úradom EZVO je potrebné upraviť časti notifikačného formulára v rozhodnutí č. 195/04/COL,
   PO PORADE s Poradným výborom pre štátnu pomoc listom z 21. novembra 2006 na základe článku 29 časti II protokolu 3 k Dohode o dozore a súde,
   PRIJAL TOTO ROZHODNUTIE:
   Článok 1
   Príloha I k rozhodnutiu Dozorného úradu EZVO č. 195/04/COL sa mení a dopĺňa v súlade s prílohou k tomuto rozhodnutiu.
   Článok 2
   Toto rozhodnutie je určené Islandskej republike, Lichtenštajnskému kniežatstvu a Nórskemu kráľovstvu.
   Článok 3
   Toto rozhodnutie nadobúda účinnosť dňom nasledujúcim po jeho prijatí dozorným úradom.
   Článok 4
   Toto rozhodnutie je autentické v anglickom jazyku.

      V Bruseli 13. decembra 2006

            Za Dozorný úrad EZVO

         Bjørn T. GRYDELAND

            predseda

         Kristján Andri STEFÁNSSON

            člen Kolégia

      (1)  Ďalej len „Dohoda o EHP“.

      (2)  Ďalej len „Dohoda o dozore a súde“.

      (3)  Ú. v. EÚ L 139, 25.5.2006, s. 37, a dodatok EHP č. 26, 25.5.2006, s. 1.

      (4)  Rozhodnutie Dozorného úradu EZVO č. 85/06/COL zo 6. apríla 2006, zatiaľ neuverejnené v úradnom vestníku. Kapitola 25B usmernení o štátnej pomoci zodpovedá oznámeniu Komisie – usmerneniam pre národnú regionálnu pomoc na roky 2007 – 2013 (Ú. v. EÚ C 54, 4.3.2006, s. 13).

      (5)  Pozri poznámku pod čiarou č. 4.

      (6)  Nariadenie Komisie (ES) č. 1627/2006 z 24. októbra 2006, ktorým sa mení a dopĺňa nariadenie (ES) č. 794/2004, pokiaľ ide o štandardné notifikačné formuláre štátnej pomoci (Ú. v. EÚ L 302, 1.11.2006, s. 10).

      PRÍLOHA


title: 2006/613/ES: Rozhodnutie č. 204 zo 6. októbra 2005 o vzorových formulároch potrebných na uplatňovanie nariadení Rady (EHS) č. 1408/71 a (EHS) č. 574/72 (séria E 200) (Text s významom pre EHP a dohodu EÚ so Švajčiarskom)

text:
               16.9.2006

               SK

               Úradný vestník Európskej únie

               L 254/1

      ROZHODNUTIE č. 204
   zo 6. októbra 2005
   o vzorových formulároch potrebných na uplatňovanie nariadení Rady (EHS) č. 1408/71 a (EHS) č. 574/72 (séria E 200)
   (Text s významom pre EHP a dohodu EÚ so Švajčiarskom)
   (2006/613/ES)
   SPRÁVNA KOMISIA PRE SOCIÁLNE ZABEZPEČENIE MIGRUJÚCICH PRACOVNÍKOV,
   so zreteľom na článok 81 písm. a) nariadenia Rady (EHS) č. 1408/71 (1) zo 14. júna 1971 o uplatňovaní systémov sociálneho zabezpečenia na zamestnancov, samostatne zárobkovo činné osoby a ich rodinných príslušníkov pohybujúcich sa v rámci Spoločenstva, podľa ktorého je povinnosťou Správnej komisie zaoberať sa všetkými administratívnymi otázkami súvisiacimi s nariadením (EHS) č. 1408/71 a ďalšími nariadeniami,
   so zreteľom na článok 2 ods. 1 nariadenia (EHS) č. 574/72 (2), v ktorom sa stanovuje postup pri uplatňovaní nariadenia (EHS) č. 1408/71, podľa ktorého povinnosťou Správnej komisie je navrhnúť vzory dokumentov potrebných na uplatňovanie nariadení (EHS) č. 1408/71 a  (EHS) č. 574/72,
   so zreteľom na rozhodnutie č. 184 z 10. decembra 2001, ktoré sa týka vzorových formulárov potrebných na uplatňovanie nariadení Rady (EHS) č. 1408/71 a (EHS) č. 574/72 (E 201 až E 207, E 210, E 213 a E 215) (3),
   so zreteľom na rozhodnutie č. 188 z 10. decembra 2002 o vzorových formulároch potrebných na uplatňovanie nariadenia Rady (EHS) č. 574/72 (E 210 a E 211) (4),
   keďže:

               (1)

               Rozšírenie Európskej únie 1. mája 2004 si vyžaduje zmenu formulárov série E 200.

               (2)

               Nariadenia (EHS) č. 1408/71 a (EHS) č. 574/72 sa v Európskom hospodárskom priestore vykonávajú na základe Dohody o Európskom hospodárskom priestore (Dohoda o EHP) z 2. mája 1992, doplnenej protokolom zo 17. marca 1993 s prílohou VI.

               (3)

               Európske spoločenstvo a jeho členské štáty a Švajčiarska konfederácia uzavreli Dohodu o voľnom pohybe osôb (Švajčiarska dohoda), ktorá nadobudla platnosť 1. júna 2002. Príloha II k tejto dohode obsahuje odkazy na nariadenia (EHS) č. 1408/71 a (EHS) č. 574/72.

               (4)

               Z praktických dôvodov by formuláre používané v Európskej únii a v EHP a formuláre na základe Švajčiarskej dohody mali byť rovnaké.

         ROZHODLA TAKTO:

               1.

               Vzorové formuláre E 202 s doplnkovými stranami 1 až 9, E 203 s doplnkovými stranami 1 až 13, E 204 s doplnkovými stranami 1 až 9, E 205(BE), (CZ), (DK), (DE), (EE), (GR), (ES), (FR), (IE), (IT), (CY), (LV), (LT), (LU), (HU), (MT), (NL), (AT), (PL), (PT), (SI), (SK), (FI), (SE), (UK), (IS), (LI), (NO), (CH), E 207, E 210, E 211, E 213 s doplnkovými stranami 1 až 5, a E 215 s doplnkovou stranou sa prijímajú v súlade s formulármi pripojenými k tomuto rozhodnutiu.

               2.

               Príslušné inštitúcie členských štátov dajú zúčastneným stranám k dispozícii formuláre podľa vzorov, ktoré sú prílohou k tomuto rozhodnutiu. Tieto formuláre budú k dispozícii v úradných jazykoch Spoločenstva a ich grafická úprava bude vo všetkých verziách úplne rovnaká, čo všetkým používateľom umožní dostať formulár vytlačený v ich vlastnom jazyku.

               3.

               Toto rozhodnutie, ktoré nahrádza rozhodnutia č. 184 a č. 188, sa uverejnení v Úradnom vestníku Európskej únie. Uplatňuje sa od prvého dňa mesiaca nasledujúceho po jeho uverejnení.

            Predsedníěka správnej komisie

         Anna HUDZIECZECK

      (1)  Ú. v. ES L 149, 5.7.1971, s. 2. Nariadenie naposledy zmenené a doplnené nariadením Európskeho parlamentu a Rady (ES) č. 647/2005 (Ú. v. EÚ L 117, 4.5.2005, s. 1).

      (2)  Ú. v. ES L 74, z 27.3.1972, s. 1. Nariadenie naposledy zmenené a doplnené nariadením (ES) č. 647/2005.

      (3)  Ú. v. ES L 304, 6.11.2002, s. 1, korigendum v Ú. v. ESL 315, 19.11.2002, s. 22.

      (4)  Ú. v. EÚ L 112, 6.5.2003, s. 12.